Nők a Tudományban Egyesület

Mozizás NaTE Nagykövetekkel
2017-08-30 15:00 - 18:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
A számolás joga (Hidden Figures)
Talán sok embernek fogalma sem volt róla, hogy az ötvenes években fekete nők is részt vettek a NASA űrprogramjában és nagy szerepük volt abban, hogy az amerikaiak embert küldhettek az űrbe. A több Oscar-díjra jelölt film három afro-amerikai matematikus lány történetét mutatja be a Nemzeti Repülési és Űrhajózási Hivatalnál, akik folyamatosan akadályokba ütköznek, mégis mernek nagyot álmodni.
A film megnézése után kötetlen beszélgetést kezdeményezünk a témában szakértők bevonásával.

SCIndikátor 2018 jelentkezés
2017-09-11 - 2017-10-07 | Pályázati időszak
ISMERED
az érzést, amikor elmész egy társaságba, és senki sem érti, mit is tanulsz / mivel is foglalkozol?
HIDD EL,
át tudjuk érezni. Éppen ezért folytatja a NaTE idén is a népszerű SCINDIKÁTOR programot egyetemista és Phd hallgató lányok és fiúk számára.
Ha TERMÉSZETTUDOMÁNYI, INFORMATIKA, MŰSZAKI vagy MATEMATIKA szakon tanulsz, és szeretnéd megtanulni, hogyan mutasd be tudományos ötletedet vagy projektedet kreatívan a társaságodban, vagy épp leendő támogatóidnak, munkaadóidnak, JELENTKEZZ és légy Te az ÉV SCINDIKÁTORA.
Határidő: 2017. október 6. éjfél
A SCIndikátor egy izgalmas tudománykommunikációs verseny, melynek célja, hogy megtalálja a tudomány új arcait, olyan egyetemistákat és Phd hallgatókat, akik a 21. század közönsége számára inspirálóan és izgalmasan mutatják be a tudományos és technológiai szenvedélyüket, kutatási területüket. A program célja az is, hogy a tudomány kikerüljön a tantermek falain kívülre és megmutassa, hogy az szórakoztató is lehet.
További információk: ITT

Job shadowing a Morgan Stanley-nél
2017-09-28 11:00 - 15:00 (Europe/Budapest) | Morgan Stanley, Lechner Ödön fasor 8., Budapest, 1095, Magyarország
Egy nap, ami csak rólad szól!
2017. szeptember 22-ig várjuk a természettudományi-, informatikai-, alkalmazott informatikai és mérnöki karokról az informatika, matematika vagy fizika iránt érdeklődő egyetemista lányok jelentkezését!
Te hol látod magad pár év múlva?
Tudod, hol fogsz elhelyezkedni az egyetemi évek után?
Szívesen megismerkednél egy innovatív nagyvállalat működésével?
Esetleg szakmai gyakorlati helyszínt keresel?
A NaTE által szervezett Shadowing Program célja, hogy egyetemista lányok számára támogatást, ösztönzést nyújtson karrierjük kialakításához. A résztvevő lányok egy egész napot tölthetnek el a Morgan Stanley Magyarország Elemző Kft.-nél, ahol megismerkedhetnek, és személyes kapcsolatot építhetnek szakmailag kiváló, vezető szerepet betöltő nőkkel. Részt vesznek a céges megbeszéléseken, rotációs formában képet kapnak a vállalatról, bekapcsolódnak a napi tevékenységekbe, kérdezhetnek az ott dolgozóktól.
Miért gyere el?

Tapasztalatot szerezhetsz
Megismerheted a modern munkaerő-piaci elvárásokat
Iránytűt kaphatsz a karrieredhez
Életre szóló szakmai kapcsolatokat alakíthatsz ki
Napjaink egyik leginnovatívabb vállalatánál pillanthatsz be a munka világába

A részvétel feltétele: A program után egy oldalas tömör összefoglalót kérünk a tapasztalatokról.
Jelentkezni 2017. szeptember 22-ig itt lehet: JELENTKEZEM
SHADOWING PROGRAM – LÉPJ KI AZ ÁRNYÉKODBÓL!
További információk:  sari.rille@nokatud.hu  +36 30 656-4088

Kutatók Éjszakája 2017
2017-09-29 14:00 - 21:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
Ezen a napon Európa-szerte több mint 300 városban fiatalok ismerkedhetnek a kutatói pályával, annak szépségeivel és kihívásaival, népszerűsítve a természettudományokat, megmutatva, hogy kutatónak lenni is egy izgalmas hivatás.
Aki eljön hozzánk, személyesen találkozhat a NaTE Nagyköveteivel, a SCINDIKÁTOR program döntőseivel, az elmúlt évek Kiválósági Díjazottaival, a Google csapatával, Makerspace.hu csapatával és a Maform desing munkatársaival.

Részletes program és regisztráció: Itt

Nők a tudományban konferencia
2017-10-26 - 2017-10-27 | Budapest, Magyarország
Ahhoz, hogy a tudományban és az innovációban kimagasló eredményeket érhessünk el, szükség van mind a nők, mind a férfiak képességeire. Annak ellenére, hogy az elmúlt években a felsőoktatásban való részvétel terén határozott előrelépés történt, a statisztikai adatok szerint a nők továbbra is alulreprezentáltak a tudományos kutatásban, a vezetői pozíciókban és általában a természettudomány számos területén.
A Budapesti Francia Intézet és partnerszervezetei által megrendezésre kerülő konferencia három fő témakört jelöl meg, amelyek hatással lehetnek a nők arányos részvételére a kutatásban, a döntéshozatalban és a vállalatirányításban: egyenlő hozzáférés a természettudományi egyetemek képzéseihez; hozzáférés a kutatások pénzügyi támogatásaihoz; kutatás és innováció az üzleti életben.
Hogy ez az esemény valódi lehetőséget nyújtson a perspektívák megvitatására és a bevált gyakorlatok megosztására, felszólalóként európai és nemzetközi szakértőket és szakembereket kértünk fel, akiknek részvételét együttműködő partnereink: magyarországi nagykövetségek, kulturális intézetek és kutatóintézetek támogatják.
A programra regisztrálni az alábbi e-mail címen keresztül lehetséges: conference@inst-france.hu
További információk az eseményről ÉRDEKEL
A konferencia partnerei: az European Institute of Innovation and Technology, a Magyar Tudományos Academia, a Nők a Tudományban Egyesület, a Lengyel Intézet, a Német Nagykövetség, a Cseh Centrum, a Budapesti Műszaki és Gazdaságtudományi Egyetem, a Business Council for Sustainable Development in Hungary, L’Oreal, és a Div[e]it.

Female Heroes in IT - Meetup
2017-11-09 16:00 - 22:00 (Europe/Budapest) | Budapest, Magyarország
Az informatika és a tudomány világából mindig csak olyan történetek forognak a köztudatban, amelyek szinte kivétel nélkül férfiakról szólnak. Pedig rengeteg olyan történet van, ami nagy mértékben kihat mai életünkre is, és ha széles körben ismertté válna, akkor talán a nőknek is kevesebb előítélettel kellene megküzdeniük a számítástechnika területén.
Hívjuk hétköznapi hősnőknek azokat a hölgyeket, akik szenvedélyesen alakítják a digitális jövőt!
Gyere el a meetup-ra és ismerd meg az IT területeken tevékenykedő sikeres nőket, akik megosztják Veled szuperhősnői titkaikat, megismerheted izgalmas szakmai életútjukat, és azt, hogy milyen kihívásokkal találkoztak a siker felé vezető úton. Tudj meg többet arról, milyen karrierlehetőségeket kínál számodra a GE Digital Careers!
A programon a részvétel ingyenes, de regisztrációhoz kötött.

REGISZTRÁCIÓ

Figyelem, a helyek korlátozottak! Le ne maradj!

Azoknak a nőknek a történetét, akiknek nem mondta senki, hogy az informatika fiús dolog ITT ismerheted meg.

Program

16.00 – Érkezés
16.45 – Megnyitó – John Ford – Igazgató, GE Magyarországi Digitális Fejlesztési Központ

17.20 – A digitális világ, ahogy a női IT szakemberek látják
Ismerd meg őket, és azt, hogyan fromálják a jelent és a jövőt!
Előadók, többek között: Nandhini Duraisamy – CyberSecurity expert, Véber Kriszta – IT Integration Leader, Europe & Russia, File Ágnes- Sales Force, Technical Project Manager
Moderátor: Szörny Kriszta, főszerkesztő, HVG Extra Magazinok; kurátor, TEDxYouth@Budapest, TEDxBudapest
Nyelv: angol

19.00 – Beszéljünk az IT-ról!
Oszd meg az IT különböző területén dolgozó junior és szenior szakembereinkkel saját történeted, gondolataid, kérdéseid, ötleteid egy interaktív csoportos beszélgetés keretében!
Párhuzamos programok – részvétel érkezési sorrendben
1. Beszéljünk a kiberbiztonságról!
Beszélgetésvezető: Nandhini Duraisamy – CyberSecurity expert
Nyelv: angol
2. Beszéljünk az üzleti IT megoldásokról!
Beszélgetésvezetők: Véber Kriszta – IT Integration Leader, Europe & Russia, File Ágnes- Sales Force, Technical Project Manager
Nyelv: magyar
3. Beszéljünk a szoftwerfejlesztésről és az adattechnológiai megoldásoktól!
Beszélgetésvezetők: Kenesei Viktória – Data Visualization Engineer, Erb Franciska – Data Visualization Engineer
Nyelv: magyar
4. Beszéljünk a női hálózatokról, az önkétességről és a jövő tehetségeinek fejlesztéséről!
Beszélgetésvezetők: Paál Laura – IT Leader, GE Global Operations Europe, Regional representative of GE Women’s Network, illetve a GE önkéntes csoportok és a GE Digital Technology Leadership Program résztvevői
Nyelv: magyar

19.00 – Beszéljünk a digitális karrieredről!
Vegyél részt egy kötetlen, személyes beszélgetésen HR- és szakmai vezetőinkkel!
Párhuzamos programok – részvétel érkezési sorrendben.
1. Találkozz a HR-essel!
Hozd el a CV-d és vegyél részt egy köteltlen, személyes karrierbeszélgetésen HR szakértőinkkel.
Tanácsadók: A GE Talent Acquisition Csapata és HR munkatársai
Nyelv: magyar
2. Találkozz a vezetővel!
Vegyél részt egy kötetlen, személyes beszélgetésen szakmai vezetőinkkel, akik megosztják veled saját tapasztalataikat és személyes tippjeiket!
Házigazda: John Ford – Director, GE Hungary Digital Hub
Nyelv: angol

20.00 – Network
Állófogadás, koktélok, cocktails, snack falatok és kötetlen beszélgetés

A program támogatója:

Szakmai partnerek:

ERA Mobility & Career Day
2017-11-16 08:00 - 17:00 (Europe/Budapest) | Budapest, Magyarország
A Nők a Tudományban Egyesület, a Bay Zoltán Kft. (EURAXESS Bridgehead ) és a CEU 2017. november 16-án szervezi meg az ERA Mobilitás és Karrier Napot (ERA Mobility & Career Day), melynek helyszíne a CEU campusa.
Az esemény célja, hogy tudományterületektől függetlenül segítse illetve megmutassa végzős hallgatók és fiatal kutatók karrierlehetőségeit.
Are you a young researcher or student of any scientific field in Hungary? Get ready to boost your career with us!
We invite you to a unique ERA (European Research Area) Mobility&Career Day to meet European research organisations, international organisations and multinational companies of all fields, and to discover European research funding and career opportunities.
REGISTER for free by the 9th of November: registration
See the timetable here

Tanárok Napja - 2017. november 30.
2017-11-30 14:00 - 17:00 (Europe/Budapest) | Morgan Stanley, Lechner Ödön fasor 8., Budapest, 1095, Magyarország
A Tanárok Napja esemény célja, hogy a résztvevő pedagógusoknak segítséget nyújtson abban, hogy támogatni tudják a tanulókat a számukra legmegfelelőbb továbbtanulási lehetőség, szakma, karrier megtalálásában, a pályaválasztási döntéseik meghozatalában.
Kikre számítunk?
A november 30-i Tanárok Napja esemény a VIII-IX. kerületi középiskolákban matematikát, informatikát tanító pedagógusok és osztályfőnökök számára nyitott elsősorban.
Miért lesz különleges ez a Tanárok Napja?
Bemutatkozik egy a 2017/2018-as tanév II. félévében induló izgalmas kísérleti program is, amely a Ferencvárosban és Józsefvárosban két féléven keresztül 9. évfolyamos lányoknak ad ingyenes lehetőséget részt venni benne. A program fókusza a matematika, de ezen felül mentorálást, nyári tábort beiktatva egyéni készségfejlesztést és munkahely-látogatás keretében vállalattal való ismerkedést is kínál.
Miért érdemes részt venni a Tanárok Napján?
A résztvevő pedagógusok – a Lányok Napja programhoz hasonlóan – betekintést nyerhetnek a természettudományokhoz, technológiához, mérnöktudományokhoz és matematikához szorosan kapcsolódó szakmák világába. A délután folyamán kapcsolatokat alakíthatnak ki a Morgan Stanley Elemző Kft. képviselőivel, a résztvevők a lányok számára is közvetíthető jó példákkal, követhető és inspiráló mintákkal találkoznak.
Ezen felül itt Önnek lehetősége van találkozni a jövő félévben induló programot szervező, monitorozó és a szakkört tartó szakemberekkel, és így elindulhat egy olyan szakmai párbeszéd, amely végső soron a programba jelentkező tanulók eredményességét alapozhatja meg.
Miért tartjuk fontosnak bevonni a programba a pedagógusokat?
Ahhoz, hogy a program a tanulók valós igényeire válaszoljon, és valóban segítse a tanórai matematika tanulást is, szükségünk van az Ön tudására, tapasztalatára és véleményére is. Ezen a Tanárok Napja programon műhelymunka keretein belül Ön is megfogalmazhat olyan szempontokat, problématerületeket, amelyeket megragadva a program sikerrel építkezhet. A program során fontosnak tartjuk, hogy közben is konzultációs lehetőséget ajánljunk, mert célunk az órai munka kiegészítése, az ott szerzett tudás elmélyítése. Legfőbb célunk, hogy a jelentkező tanulókat sikerélményhez juttassuk és valljuk, hogy csak a lányok tanáraival egymást erősítve érhetünk el eredményt.
Az Ön részvételére is számítunk idei Tanárok Napja eseményünkön!
Jelentkezni a regisztrációs felület kitöltésével lehet: regisztráció

További információk:
 sari.rille@nokatud.hu
 +36 30 656-4088

Nők az innovációban és technológiában fórum
2017-12-05 15:30 - 20:00 (Europe/Budapest) | Corvinus Egyetem, Fővám tér 8. III/E előadó, Budapest, 1093, Magyarország
Az SAP Hungary a Nők a Tudományban Egyesülettel közösen szervezi meg
2017. december 5-én
a Nők a technológiában és innovációban fórumot.
Előzmény: Az ENSZ női tagozata és az SAP új együttműködésre lépett, melynek első állomása a New Yorkban megtartott a UN Women Innovation, Technology and Entrepreneurship Industry Forum*, A kooperáció célja a nők és a lányok karrierjének hatékony támogatása, illetve felgyorsítása az innovációban, a technológiában és a vállalkozói szférában
Miért az ENSZ? ENSZ által kitűzött globális célok (Sustainable Development Goals) elérése, nevezetesen az 5. pont, a nemek közötti egyenlőség megvalósítása és a nők szerepének erősítése, a nők támogatása a technológiai, innovációs területen stratégiai fontosságú, elkerülhetetlen a többi globális cél elérése érdekében is.
Mi a budapesti esemény célja? Lokális szinten bekapcsolódni ebbe a folyamatba: jó vezetői, vállalkozói gyakorlatok, módszertanok, megoldások és tapasztalatok megosztása előadás, illetve workshop formájában.
A program résztvevői olyan vezető vállalatok, vállalkozások, szervezetek vezetői, akik szakmai vagy magánéletükből hozott jó példákkal, eredményeikkel tudják inspirálni a közönséget.
Program:

15:30- 16:00 Regisztráció
16:00 – 16:20 Köszöntők

Corvinus Egyetem köszöntő – dr. Nagy Beáta, Intézetigazgató, Társadalomtudományi és Nemzetközi Kapcsolatok Kar, Szociológia és Társadalompolitika Intézet
Nők a Tudományban Egyesület köszöntője
Nyitóelőadás – Horváth Krisztina, HR igazgató, SAP Hungary Kft.

16:20 – 17:00 Keynote

Grósz Judit, marketing és operatív igazgató, Microsoft Magyarország
Szandrocha Kamilla, COO, Igazgatótanács tagja, Aquincum Inkubátor
Szalay Péter, operatív igazgató, IBM

17:00 – 19:00 Workshop
19:00 – 20:00 Állófogadás, Networking

A vitaindító beszédeket követően megvizsgáljuk a nők lehetőségeit elsősorban a technológia és innováció területén. A workshop keretein belül az Appreciative Inquiry (AI) módszer segítségével célunk olyan kreatív ötleteket és innovatív megoldásokat generálni, amelyek feldolgozása után a résztvevők egy új szemléletmóddal és egy, az élet akár több területén alkalmazható eszköztárral távozhatnak.
Asztalgazdák:

Balassa Beatrix, Felhő szolgáltatási és operációs igazgató, EMEA régió (Európa, Közel Kelet és Afrika) SAP, HCM
Dessislava Dimitrova, ügyvezető, Alphasonic Kft.
dr. Nagy Beáta, Budapesti Corvinus Egyetem Szociológia és Társadalompolitika Intézetének igazgatója, a TársadalmiNem- és Kultúrakutató Központ társigazgatója.
dr. Zolnay Judit, vezérigazgató, Metlife
Juvancz Beáta, ügyvezető igazgató, Morgan Stanley Finance
Klementz Kata, Loffice
Orosz Györgyi, Hősök Tere Kezdeményezés, CEO
Paál Laura, GE Global Operations üzletágának az európai informatikai igazgatója
Szabó Bettina, Szekeres Réka, Early Talent Ambassador, SAP Hungary Kft.
Szendrő Veronika, Török Tünde, My Museum – digitális művészeti galéria
Egyenlítő Alapítvány (egyeztetés alatt)
Corvinus Geek Club, Effemine Egyesület
NaTE – Nők a Tudományban Egyesület
div[e]it, Czapári Dóri

Minden érdeklődőt szeretettel várunk!
Az eseményen való részvétel ingyenes, de regisztrációhoz kötött: regisztráció
További információk:  lucia.hodosy@nokatud.hu  +36 20 9361-365

*Az ENSZ által a fenntartható fejlődés érdekében 2030-ig kitűzött 17 globális cél (Sustainable Development Goals) 5. pontja a Nemek közötti esélyegyenlőség – Gender equality A UN Women, az ENSZ női tagozata az innovációt és a technológiát kihasználva szakít a fennálló trendekkel, és biztosítja, hogy egyetlen nő vagy lány se maradjon ki belőle. Ezért hozták létre a Globális Innovációs Koalíció a Változásért (GICC) partnerséget az ipari- és magánszektor kulcsszereplői, a tudományos és non-profit szervezetek és intézmények között, hogy felgyorsítsák a nemek közötti egyenlőség és a nők szerepvállalásának erősítését, melynek feladatai:

Növelni kell a piaci figyelmet az olyan potenciális innovációk felé, amelyeket nők fejlesztettek illetve amelyek megfelelnek a nők igényeinek
Meg kell határozni a nők és lányok innovációs, technológiai és vállalkozó kedvének legfontosabb akadályait
Együttműködve felismerni és kiválasztani azokat a legfontosabb intézkedéseket, amelyekkel az iparág szintjén képesek ezeknek az akadályoknak leküzdésére és szükségleteknek kielégítésére
Felügyelni kell a Koalíció azon intézkedéseinek végrehajtását, amelyek a változáshoz vezetnek

SCIndikátor 2018 elődöntő
2017-12-07 17:00 - 20:00 (Europe/Budapest) | A Grund, Nagytemplom u. 30, Budapest, 1082, Magyarország
A SCIndikátor tudománykommunikációs programunk célja, hogy megtalálja a tudomány új arcait, olyan egyetemistákat és Phd hallgatókat, akik a 21. század közönsége számára inspirálóan és izgalmasan mutatják be a tudományos és technológiai szenvedélyüket, kutatási területüket. A program célja az is, hogy a tudomány kijusson a tantermek falain kívül és megmutassa, hogy az szórakoztató is lehet.
A program következő állomásaként megtartjuk az elődöntőt, ahol a szakmai zsűri kiválasztja azt a 12 résztvevőt, akiket már személyre szabott ingyenes mentori támogatással segítjük a Science Show jellegű március végén megrendezésre kerülő döntőig.
Az előválogatás során a SCIndikátor programba bejutott résztvevők egy ingyenes alapozó tréningensorozaton (csapatépítés és motiváció, drámapedagógia, jog, etika) vehettek részt, mely során szakemberek segítségével sajátíthatták el a helyes beszédtechnikát, és fejleszthették az előadásmódod. A tréning hatékony segítséget nyújtott ahhoz, hogy magabiztosabban szerepeljenek nyilvánosan, és hatásos, meggyőző előadásokat tarthassanak.
További információk a program weboldalán:
 scindikator.hu
 hello@sci-ndikator.hu

NaTE puncs 2017
2017-12-13 16:00 - 20:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
Évzáró koccintásra invitáljuk kedves partnereinket!
2017. december 13-án, Luca napján csatlakozz hozzánk egy kora esti koccintásra és beszélgetésre. Egy vidám NaTE Karácsonyozást szervezünk illatos sütemények és finom melengető italok kíséretében.
Szeretettel várunk Téged is!
Részvételi szándékodat itt jelezd felénk!
További információk:  info@nokatud.hu  +36 30 656-4088

SMARTIZ 2018 - jelentkezés
2018-02-01 00:00 - 2018-02-18 00:00 (Europe/Budapest) | Pályázati időszak
TUDÁS – PÁLYAVÁLASZTÁS – LEHETŐSÉG
Jelentkezés

Izgat a számok világa, de nem igazán látod, hogy felnőttként mire lesz ez használható?
Tarts velünk, és mi megmutatjuk, hogy a tanulás élmény lehet!

élményeket és használható tudást kapsz
jó csapat vár, hozzád hasonló lányokkal ismerkedhetsz meg
legújabb tanulást segítő eszközökkel találkozhatsz
segítünk megtalálni, hogy merre érdemes elindulnod későbbi tanulmányaid
során
korántsem a matematika lesz az egyetlen téma, amit érintünk
a program elvégzéséről oklevelet kapsz, amit beírhatsz az önéletrajzodba
és MINDEZT INGYENESEN

Jelentkezz 2018. február 18-ig a programra!
Mivel a résztvevők létszáma korlátozott, összesen 24 lánynak van lehetősége csatlakozni a programhoz, egy személyes meghallgatás után dől el, ki az, aki a két féléves programban részt vehet illetve itt még Te is eldöntheted, hogy szeretnél-e részt venni benne.
✰ A meghallgatás előreláthatólag február 21-én szerdán lesz a Google Groundon, de a pontos időpontról február 19-ig értesíteni fogunk.
✰ A foglalkozások helyszínei: Túlnyomórészt a BME I épület Morgan Stanley Labor (1117 Budapest, Magyar tudósok körútja 2.), illetve a Google Ground-on (1082 Budapest, Nagytemplom utca 30.) és a Morgan Stanley Magyarország Elemző Kft. telephelyén (1095 Budapest, Lechner Ödön fasor 8.) lesznek
✰ A programon való részvétel ingyenes!
Sok szeretettel várunk és reméljük, hogy hamarosan találkozunk!
JELENTKEZÉS

A SMARTIZ program támogatója a

Meetup tanároknak
2018-02-01 15:00 - 16:30 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
Az esemény célja kettős:

bemutatkozik a a 2017/2018-as tanév II. félévében induló izgalmas kísérleti program is, amely a Ferencvárosban és Józsefvárosban két féléven keresztül 9. évfolyamos lányoknak ad ingyenes lehetőséget részt venni benne. A program fókusza a matematika, de ezen felül mentorálást, nyári tábort beiktatva egyéni készségfejlesztést és munkahely-látogatás keretében vállalattal való ismerkedést is kínál.
lehetőséget kívánunk adni a pedagógusoknak a tapasztalatcserére a matematika oktatás területén

Kikre számítunk?
A VIII-IX. kerületi középiskolákban matematikát, informatikát tanító pedagógusok és osztályfőnökök számára nyitott elsősorban.
Miért érdemes részt venni a MeetUp-on?
Itt találkozhat a jövő félévben induló programot szervező, monitorozó és a szakkört tartó szakemberekkel, és így elindulhat egy olyan szakmai párbeszéd, amely végső soron a programba jelentkező tanulók eredményességét alapozhatja meg. Az induló program során fontosnak tartjuk, hogy közben is konzultációs lehetőséget ajánljunk, mert célunk az órai munka kiegészítése, az ott szerzett tudás elmélyítése. Legfőbb célunk, hogy a jelentkező tanulókat sikerélményhez juttassuk és valljuk, hogy csak a lányok tanáraival egymást erősítve érhetünk el eredményt.
Az Ön részvételére is számítunk az eseményünkön!
Jelentkezni a regisztrációs felület kitöltésével lehet: REGISZTRÁCIÓ

További információk:
 sari.rille@nokatud.hu
 +36 30 656-4088

Kiválósági díj 2017 - díjátadó
2018-03-08 16:00 - 18:00 (Europe/Budapest) | MTA székház – Felovasóterem, Széchenyi István tér 9., Budapest, 1051, Magyarország
Egyesületünk 2013-ban alapította meg a Nők a Tudományban Kiválósági Díjat. Hiszünk benne, hogy a sikeres kutatók és innovátorok felkutatása, bemutatása és jutalmazása kiemelten fontos Magyarország tudományos és gazdasági versenyképessége szempontjából.
Az elismerést olyan fiatal kutatónők nyerhetik el, akik kiemelkedő teljesítményt mutatnak fel szakterületükön, és aktív részesei a hazai tudományos életnek; mindemellett készek részt vállalni a természettudományos és műszaki pályák népszerűsítéséből a fiatal lányok körében, így inspirálva környezetüket. A fiatal kutatók elismerésével szeretnénk sikereiket hazai szinten is láthatóvá tenni, egyben megerősíteni őket abban, hogy teljesítményük az egész társadalom számára kiemelkedő fontossággal bír.
A díjak odaítéléséről a Nők a Tudományban Egyesület és a Magyar Tudományos Akadémia által felállított tudományos szakmai bizottság döntött. Idén agrártudományok, műszaki tudományok és információs technológia kategóriában.
A díj fővédnöke Prof. Hargittai Magdolna akadémikus.
A díj védnöke az UNESCO Magyar Nemzeti Bizottsága.
Részvételi szándékát kérjük itt jelezze!

Program

16:00 – 16:05 Köszöntő – Dr. Bokor József, az MTA rendes tagja, az Akadémia alelnöke
16:05 – 16:15 Köszöntő – Dr. Groó Dóra, elnök, Nők a Tudományban Egyesület
16:15 – 16:30 A tudomány vonzásában – Dr. Réthelyi Miklós, elnök UNESCO Magyar Nemzeti Bizottság
16:30 – 16:50 Nők a Tudományban Kiválósági Díj 2017 – Prof. Dr. Hargittai Magdolna, akadémikus, a Nők a Tudományban Kiválósági Díj 2017 fővédnöke
16:50 – 17:30 Ünnepélyes Díjátadó
17:30 – 18:00 Fogadás a díjazottak tiszteletére a földszinti Kodály-teremben

A díjátadó eseményt moderálja Bőhm Gergely, az MTA Nemzetközi Kapcsolatok Főosztályának főosztályvezetője

SCIndikátor 2018 döntő
2018-03-22 17:00 - 21:00 (Europe/Budapest) | A Grund, Nagytemplom u. 30, Budapest, 1082, Magyarország
A SCIndikátor egy izgalmas tudománykommunikációs pályázat, melynek célja, hogy felkutassa és bemutassa a tudomány új arcait, olyan egyetemistákat és Phd hallgatókat, akik a XXI. század közönsége számára izgalmasan és lebilincselően, ugyanakkor inspirálóan mesélnek tudományos és technológiai szenvedélyükről, kutatási területükről. A program célja az is, hogy a tudomány kijusson a tantermek falain kívül és megmutassa, hogy az szórakoztató is lehet.
A selejtezők során kiválasztott egyetemisták, PhD hallgatók heteken keresztül készültek mentorainkkal, hogy tudományos területüket, kutatásaikat minél érzékletesebben, élvezetesebben mutassák be az őket figyelő támogatóknak, a tudományos és üzleti élet képviselőinek és nem utolsó sorban a nagyközönségnek.
Március 22-én kiderül, ki lesz Az Év SCIndikátora 2018-ban, az országos tudománykommunikációs verseny győztese!
A döntőt a IBM Budapest Lab élőben közvetíti.
Zsűri: az akadémiai élet és innovatív vállalatok képviselői és kommunikációs szakemberek..
Az est műsorvezetői: Kraszkó Zita és Zsiros László Róbert (szertar.com)
Kíváncsi vagy az eseményre?
Az idei SCIndikátor döntőre a regisztráció lezárult, de csatlakozhasz hozzánk élőben a 2018. március 22-én 18,00 órától az IBM Lab jóvoltából:

További információk:
 sci-ndikator.hu
 www.facebook.com/scindikator

SMARTIZ - mentortalálkozó a Morgan Stanley-nél
2018-04-11 14:00 - 18:00 (Europe/Budapest) | Morgan Stanley, Lechner Ödön fasor 8., Budapest, 1095, Magyarország
Másfél hónapja nagy sikerrel folynak SMARTIZ program matek fókuszú foglalkozásai a BME VIK Morgan Stanley laborjában.
Április 11-én Morgan Stanley Mentorcsapata izgatottan vár minden SMARTIZ programban résztvevő lányt Budapesti telephelyén.
A lányoknak itt lehetőségük lesz közelebbről megismerkedni a mentoraikkal, akik mostantól néhány hónapon keresztül kísérni fogják Őket. Ezen kívül pár órára a Morgan Stanley munkatársainak is érezhetik magukat, mert bepillanthatnak a vállalatnál zajló munkafolyamatokba illetve kicsit bevezetik őket a programozás izgalmas világába is.

A SMARTIZ program támogatója a

Lányok Napja 2018
2018-04-26 | Országos esemény, Magyarország
Lányok Napja 2018 – Fedezd fel a jövőt!
2018. április 26-án ismét Lányok Napja 7. alkalommal Magyarországon is. Egy nap, amikor találkozhatsz szakemberekkel és kipróbálhatod magad és a képességeidet. Minden középiskolás lány részére nyitott a lehetőség a csatlakozásra: a nap, amikor sok vállalat, kutatási intézmény, egyetemi laboratórium nyitja meg kapuit a lányok előtt a tudomány és a technológia, a kutatás és az informatika területén.

 weboldal
 facebook.com/lanyoknapja
 Kapcsolat

Lányok Napja 2018
2018-04-26 08:00 - 18:00 (Europe/Paris) | Országos esemény, Magyarország
Lányok Napja 2018 – Fedezd fel a jövőt!
2018 április 26-án ismét Lányok Napja 7. alkalommal Magyarországon is. Egy nap, amikor találkozhatsz szakemberekkel és kipróbálhatod magad és a képességeidet. Minden középiskolás lány részére nyitott a lehetőség a csatlakozásra: tech-vállalatok, kutatási intézmények, egyetemi laboratóriumok nyitják meg kapuikat a lányok előtt a tudomány és technológia, a kutatás és informatika területén.
 weboldal
 facebook.com/lanyoknapja
 Kapcsolat

Women & Digital Future – Karrierinspiráció 1. nap
2018-04-26 10:00 - 16:15 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
Women & Digital Future – Karrierinspiráció a GE-től
két alkalmas ingyenes programsorozat egyetemista lányoknak

Gondolkodtál már azon, hogy mi lesz öt év múlva? Hol fogsz elhelyezkedni az egyetemi évek után?
Ha

hasznát vennéd egy szakmai előadásokkal tarkított karrierinspirációnak,
szeretnél betekintést nyerni egy innovatív nagyvállalat működésébe,
érdekel, melyek a modern munkaerőpiac elvárásai,
szeretnél ismeretséget kötni hozzád hasonló érdeklődésű egyetemistákkal,
esetleg szakmai gyakorlati helyszínt keresel,

neked szól a NaTE (Nők a Tudományban Egyesület) következő programja, amit a GE-vel közösen szervez.
A JÖVŐ KULCSA A TE KEZEDBEN VAN!
Ha informatikai-, mérnöki-, természettudományi karon tanulsz, érdekel a szoftverfejlesztés és van némi programozási tapasztalatod, regisztrálj a programra!

PROGRAM

1. nap – Shadowing nap a GE-nél
Időpont: 2018. április 25. 10:00 – 16:15
Helyszín: 1131 Budapest, Bence u. 1., B-épület,
Az 1. napon a robotikától a képdiagnosztikáig különböző szakmai előadásokkal várunk, betekintést nyerhetsz a GE munkatársainak napi munkarutinjába és inspiratív, kötetlen beszélgetések során, ill. a közös ebéd alkalmával együtt vonhatjuk le a tanulságokat, és térképezhetjük fel a további szakmai lehetőségeket.
Program:
10:00 – 10:15 Köszöntő
10:15 – 11:00 Hogyan formálja a GE a digitális jövőt? – kerekasztal
11:00 – 12:00 A robotikától az orvosi képdiagnosztikáig
12:00 – 12:45 Ebéd és networking
12:45 – 14:30 Legyél egy délutánra a munkatársunk! – job shadowing
14:30 – 14:45 Kávészünet
14:45 – 15:30 Karrier színház
15:30 – 16:00 A nap zárása

2. nap – Meet-up és UX – Workshop a Zipernowsky Galériában
Időpont: 2018. május 17. 16:00 – 20:00
Helyszín: 1113 Budapest, Bartók Béla út 33.
A 2. napon a UX, azaz a user experience kérdéskörével fogunk bővebben foglalkozni: megismerkedünk a terület kihívásaival, majd a felhasználói felülettervezés és a kutatói-fejlesztői területek közös nevezőit kutatjuk egy megoldásorientált UX workshop keretében.

Gyakorlati tudnivalók a programról

a részvétel regisztrációhoz kötött és teljesen ingyenes
bár a két nap programja részben egymásra épül, akkor is szeretettel várunk, ha csak az egyik napon tudod szabaddá tenni magad
ha maradt még kérdésed, keress minket bátran

Várjuk jelentkezésedet: regisztráció

További információk:  lucia.hodosy@nokatud.hu  +36 20 9361 365

Women & Digital Future – Karrierinspiráció
2018-05-17 16:30 - 20:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
Meet-up és UX (user experience) design workshop

Az ingyenes worshopon a UX, azaz a user experience kérdéskörével fogunk bővebben foglalkozni: megismerkedünk a terület kihívásaival, majd a felhasználói felülettervezés és a kutatói-fejlesztői területek közös nevezőit kutatjuk egy megoldásorientált Design thinking workshop keretében.
Ha

hasznát vennéd egy szakmai előadásokkal tarkított karrierinspirációnak,
szeretnél betekintést nyerni egy innovatív nagyvállalat működésébe,
érdekel, melyek a modern munkaerőpiac elvárásai,
szeretnél ismeretséget kötni hozzád hasonló érdeklődésű egyetemistákkal,
esetleg szakmai gyakorlati helyszínt keresel
vagy csak szívesen beszélgetnél vezető beosztásban dolgozó szakemberekkel, akiktől első kézből kaphatsz hasznos tanácsokat, információkat a karriertervezéshez,

neked szól a NaTE következő programja, amit a GE-vel közösen szervez.
A JÖVŐ KULCSA A TE KEZEDBEN VAN!
Ha informatikai-, mérnöki-, természettudományi karon tanulsz, érdekel a szoftverfejlesztés és van némi programozási tapasztalatod, regisztrálj május 15-ig a következő programra!

PROGRAM
16:30-17:00 – Kik vagyunk mi? – bemutatkoznak a GE UX-esei
17:00-19:00 – Workshop a design thinking módszer alkalmazásával – Unalmas előadások helyett egy UX-es bőrébe bújva éld át Te is a design thinking folyamatot! A workshop-on megismerheted, hogy hogyan történik a UX-es igényfelmérés, kutatás, tervezés, megvalósítás és tesztelés.
19:00-20:00 – Kötetlen beszélgetés, kapcsolatépítés és finom falatok ahol akár megtalálhatod álmaid munkáját is.

Gyakorlati tudnivalók a programról

a részvétel regisztrációhoz kötött és teljesen ingyenes
ha maradt még kérdésed, keress minket bátran

Várjuk jelentkezésedet 2018. május 15-ig itt: regisztráció

További információk:  lucia.hodosy@nokatud.hu  +36 20 9361 365

SMARTIZ tábor
2018-06-19 00:00 - 2018-06-21 00:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
2018. februárjában a Morgan Stanleyvel közösen elindított SMARTIZ programunkban résztvevő lányok részére háromnapos tábort szervezünk, melynek célja hogy izgalmas programok segítségével egy jó csapatot is kovácsoljunk résztvevőkből és jó élményekkel lezárva az elmúlt pár hónapot engedjünk el mindenkit a nyári szünidőre, hogy aztán új erőre kapva vágjunk bele a következő fél évbe.

STEM tábor Nagyköveteknek
2018-06-27 00:00 - 2018-06-30 00:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
A NaTE Nagyköveti tábora idén a makerspace.hu telephelyén zajlik. Esténként Science meet up-okkal és csapatépítő programokkal színesítjük a programot.

NaTE Nagyköveti tábor 2018
2018-06-27 - 2018-06-30 | A Grund, Nagytemplom u. 30, Budapest, 1082, Magyarország

SMARTIZ kick-off - őszi félévnyitó
2018-09-12 14:00 - 18:00 (Europe/Budapest) | Morgan Stanley, Lechner Ödön fasor 8., Budapest, 1095, Magyarország
2018. februárjában a Morgan Stanleyvel közösen elindított SMARTIZ programunkban résztvevő lányokkal a nyári szünidő után újra belevágunk a korábban megkezdett közös utazásba a matematika, az informatika és nem utolsó sorban a munka világába.
Ezt az alkalmat arra szánjuk, hogy újra összerázódjun, illetve, hogy tájékoztassuk a programban résztvevőit arról, hogy milyen izgalmas lehetőségek és kihívások várnak rájuk az előttünk álló fél évebn.
Zártkörű esemény, csak a SMARTIZ programban tésztvevők részére nyitott.

A SMARTIZ program támogatója a

SCIndikátor 2019 jelentkezés
2018-09-24 00:00 - 2018-10-22 00:00 (Europe/Budapest) | Pályázati időszak
Ismered
az érzést, amikor elmész egy társaságba, és senki sem érti, mit is tanulsz / mivel is foglalkozol?
Hidd el,
át tudjuk érezni. Éppen ezért folytatja a NaTE idén is a népszerű SCINDIKÁTOR tudománykommunikációs mentorprogramot egyetemista és Phd hallgató lányok és fiúk számára.
Jelentkezz a SCIndikátor programra, és nyerd meg a fél milliós fődíjat!
Az ingyenes képzésen magabiztos előadóvá válhatsz, ami a tudományos életben való érvényesülés mellett az ismeretterjesztésnek is alapfeltétele.

Miért?

Fődíj: 500 000 Forint
Nélkülözhetetlen tudás
Ingyenes képzés
Ismert mentorok
Életre szóló élmény
Hírnév, publikációs lehetőségek

Kikkel dolgozhatsz?

A csapatban lesz Zsiros László Róbert, a Szertár tudományos ismeretterjesztő csatorna alapítója, Kraszkó Zita műsorvezető és improvizációs tréner, Stöckert Gábor, az Index Tech & Tudomány rovat vezetője, és Orlai Balázs design stratégia tervező is.

Jelentkezz, ha:

alap-, mesterszakos vagy doktorandusz hallgató vagy
természettudományi, informatikai, mérnöki, illetve matematikai (STEM) területen tanulsz, vagy tanulmányaid / kutatásod során a STEM területekhez közel álló módszertant használsz
van egy kutatásod vagy egy jó kutatási ötleted
szeretnél magabiztos előadóvá válni

JELENTKEZZ! és légy Te az ÉV SCINDIKÁTORA 2019-ben!

Határidő: 2018. október 22. éjfél

A SCIndikátor egy izgalmas tudománykommunikációs verseny, melynek célja, hogy felkutassa a tudomány új arcait, olyan egyetemistákat és Phd hallgatókat, akik a 21. század közönsége számára inspirálóan és izgalmasan mutatják be a tudományos és technológiai szenvedélyüket, kutatási területüket. A program célja az is, hogy a tudomány kikerüljön a tantermek falain kívülre és megmutassa, hogy az szórakoztató is lehet.

További információk: ITT

A program támogatója:

Kutatók Éjszakája 2018
2018-09-28 00:00 - 2018-09-29 00:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
Ezen a napon Európa-szerte több mint 300 városban fiatalok ismerkedhetnek a kutatói pályával, annak szépségeivel és kihívásaival, népszerűsítve a természettudományokat, megmutatva, hogy kutatónak lenni is egy izgalmas hivatás.
Aki eljön hozzánk, személyesen találkozhat a NaTE Nagyköveteivel, a SCINDIKÁTOR program döntőseivel, az elmúlt évek Kiválósági Díjazottaival és a Maform desing munkatársaival.

Részletes program és regisztráció: ITT

Így neveld a microbited!
2018-10-06 09:00 - 16:00 (Europe/Budapest) | ARM Hungary, Futó u. 45., Budapest, 1082, Magyarország
Manapság az informatika már korántsem csak a számítógépekre korlátozódik, ott van a telefonokban, az autókban, és sok-sok más hétköznapi eszközben is.

Gondoltad volna, hogy a világon az emberek 60%-a nap, mint nap használ olyan eszközöket, melyeket az ARM processzorai tesznek okosabbá?
Tudtad, hogy ezeket az apró chipeket használják a telefonokban, okosórákban és sok fényképezőgépben, robotban, autóban és orvosi eszközben is?
Tudtad, hogy több országban vehetsz ARM-alapú okostelefont, mint Mc Donalds-os hamburgert?

Ha

már elmúltál 11 éves, de még nem vagy 15,
szeretnéd Te is kipróbálni milyen életre kelteni egy gombokkal és LED-ekkel teli kütyüt, ami akár a pénztárcádban is elfér

Neked szól a NaTE új programja!

Látogass el hozzánk és vegyél részt MicroBit workshopon és tapasztald meg hogy a programozás nem is olyan bonyolult, hanem kreatív feladat, telis-tele sikerélménnyel.
Délelőtt megismerkedünk a Blocks Editor elemeivel, délután pedig szebbnél szebb képeket készítünk rajzoló robotjaink segítségével.
Nem gond, ha még sosem programoztál előtte, mindent az alapoktól kezdünk és a nap végén még a kedvenc MicroBitedet is hazaviheted magaddal.

PROGRAM

9:00 – 9:20
Érkezés, regisztráció

9:20 – 10:00
Bemutatkozás – Ismerkedés

10:00 – 12:00
MicroBit programozás alapjai – A MicroBiten található érzékelők, LED-ek, gombok , ki-és bemenetek valaminta rádiós modul bemutatása Blocks Editor használatával

12.00 – 13.00
Szünet, pizzázás

13:00 – 16:00
Rajzoló robot készítése, BitBot robot irányítása

16:00
Program zárása

Akinek van otthon, az hozzon fülhallgatót a foglalkozásra, mert zenét is próbálunk majd kicsiholni a MicroBitből. 
A programon való részvétel ingyenes és ezúttal fiúk számára is nyitott!
Várjuk jelentkezésedet itt: REGISZTRÁCIÓ

További információk:  lucia.hodosy@nokatud.hu  +36 20 9361 365

Az ARM főként olyan alacsony energiafogyasztású processzorokat és hozzájuk kapcsolódó áramköröket tervez, melyeket a termékek széles skálájában megtalálhatunk, az érzékelőktől az okostelefonokon keresztül a szerverekig. Az elmúlt 25 évben partnereink már több mint 50 milliárd termékben használták fel cégünk fejlesztéseit. Mérnökeink a világ számos országában vesznek részt hardver- és szoftvertervezésben, köztük 2014 óta Magyarországon is.

SCIndikátor 2019 elődöntő
2018-11-22 17:00 - 21:00 (Europe/Budapest) | Budapest, Magyarország
A SCIndikátor tudománykommunikációs mentorprogram célja felkutatni azokat a hazai és határon túli pályakezdő technológia-orientált területeken tanuló és dolgozó, tehetséges és kreatív alap-, mesterszakos és doktorandusz hallgatókat, akik saját tudományos vagy technológiai projektjükön dolgoznak és motiváltak arra, hogy a mentorprogramprogram segítségével a tudomány hírnökeivé váljanak, segítve ezzel a híd építését a tudomány elefántcsonttornya és a társadalom közé.
A program nagy nyilvánossága elősegíti a nagyközönség megismertetését az új, izgalmas tudományos eredményekkel, fogyaszthatóvá teszi az akadémiai/egyetemi tudást, továbbá hidat teremt az egyetemek és ipar között.
Az elődöntő
A program idei következő állomásaként tartjuk meg az elődöntőt, ahol a szakmai zsűri kiválasztja azzokat, akik személyre szabott több alkalmas ingyenes mentori támogatás után mutatkoznak be a február végén megrendezésre kerülő SCIndikátor döntőn.
Az előválogatás során a SCIndikátor programba bejutott résztvevők egy ingyenes alapozó tréningensorozaton (csapatépítés és motiváció, drámapedagógia, jog, etika) vehettek részt, amikor szakemberek segítségével sajátíthatták el a helyes beszédtechnikát, és fejleszthették az előadásmódod. A tréning hatékony segítséget nyújtott ahhoz, hogy magabiztosabban szerepeljenek nyilvánosan, és hatásos, meggyőző előadásokat tarthassanak.
HR 2030 meetup
Az elődöntővel párhuzamosan egy szakmai programmal is készülünk:
A HR 2030 meetupon a fiatalok hatékony munkaerőpiaci integrálásáról, employer branding-ről és adatvezérelt stratégiákról beszélgetünk.

További információk a program weboldalán:

 scindikator.hu

Az eseményen való részvétel regisztrációhoz kötött

ÉRDEKEL

Kérdésed van? Írj nekünk!

 hello@scindikator.hu

A program támogatója:

SCINDIKÁTOROK a Magyar Tudomány Ünnepén
2018-11-23 14:00 - 16:00 (Europe/Budapest) | MTA székház – Felovasóterem, Széchenyi István tér 9., Budapest, 1051, Magyarország
A SCIndikátor 2018 döntőseivel találkozhat a nagyközönség a Magyar Tudományos Akadémia Nagytermében.

Kincses Dániel, az Év Scindikátora és közönségdíjas 2018-ban, Eötvös Loránd Tudományegyetem, Természettudományi Kar, Fizika Doktori Iskola hallgatója
Részecskegyorsítókkal az ősanyag nyomában
Dani az ELTE Fizika Doktori Iskola hallgatójaként már több mint 4 éve foglalkozik kísérleti részecskefizikával – ha pedig nem a világegyetem legkisebb építőköveit vizsgálja, akkor zenekarával próbál. Dani a fizikusi tanulmányok és a zene mellett a tudománynépszerűsítés iránt is érdeklődik. Célja, hogy inspirálja a fiatalokat a tudományos pályára lépésre, illetve közelebb hozza, és megfoghatóbbá tegye a kísérleti részecskefizikát a hétköznapi emberek számára is. Jöhet a Nagy Bumm?

Kubovics Márta, Scindikátor 2018 döntős, BME Vegyész és Biomérnöki Kar, MSc hallgató
Növényi kivonatok felhasználásának sokszínűsége
Márta most másodéves mesterszakos vegyészmérnök hallgató, három éve végez kutatói munkát a BME Vegyész és Biomérnöki Karának Extrakciós kutatócsoportjában. A sikeres karrierépítéshez ő is elengedhetetlennek tartja a kommunikációs készségek fejlesztését, jól tudja, hogy arra saját kutatási területének bemutatásához is szüksége van. Saját kutatási témája és önfejlesztés lehetőségei iránt egyaránt elkötelezett kutató személyét ismerhetjük meg benne. Szereti feszegetni a határait, számára új területeket megismerni. Márta kitartását és remek figyelemösszpontosítását bizonyítja, hogy 12 évig úszott, szabadidejében pedig szeret falat mászni, festeni és szívesen rajzol portrékat is.

Magyar Bálint, SCIndikátor 2018 döntős
A mesterséges intelligencia is tanul, akárcsak mi, de vajon mit és hogyan?
Bálint algoritmus fejlesztőként dolgozik egy okosváros-megoldásokat fejlesztő vállalatnál. Idén fejezte be mesterképzését a Pázmány Péter Katolikus Egyetemen info-bionika szakon. Egyetemi kutatása során mesterséges neurális hálózatok vizsgálatával, vizualizációjával foglalkozott, mely eszközök a legtöbb mai mesterséges intelligencián alapuló rendszer agyát képezik . Így vélekedik tudományos szenvedéllyéről:
“Szeretném, ha a manapság népszerű mesterséges intelligencia szavak mögött minél többen látnák a valódi tartalmat, ismernék annak határait, lehetőségeit.”

Az további információk és jelentkezés: ÉRDEKEL

Kiválósági díj 2018 - pályázat
2018-11-29 00:00 - 2019-01-27 00:00 (Europe/Budapest) | Pályázati időszak
A Nők a Tudományban Egyesület, a Magyar Tudományos Akadémia és az UNESCO Magyar Nemzeti Bizottság védnökségével idén is meghirdeti
a Nők a Tudományban Kiválósági Díjat
Biológia- , Kémia- és Műszaki tudományok tématerületen
A díjra pályázhatnak olyan PhD fokozattal rendelkező magyar állampolgárságú vagy magukat magyar nemzetiségűnek valló kutatónők, akik

kiemelkedő kutatási vagy technológiai tevékenységet végeznek a tématerületek valamelyikén,
aktív részesei a hazai K+F világnak,
tevékenységük elsősorban Magyarországon működő kutatóintézetekhez, egyetemekhez, vállalatokhoz köthető,
a pályázat beadásakor még nem töltik be a 40. életévüket (a korhatár a szülési szabadságon illetve főállásban gyermekneveléssel töltött idő hosszával emelhető).

A pályázat beküldésének határideje: 2019. január 27. 24,00 óra

További információk: KIVÁLÓSÁGI DÍJ 2018 FELHÍVÁS

Jelentkezés: KIVÁLÓSÁGI DÍJ 2018 JELENTKEZÉS

 hello@nokatud.hu
 +36 30 656 1489, +36 20 9361 365
